02010R1255 — ET — 15.08.2017 — 003.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

▼M1

KOMISJONI MÄÄRUS (EL) nr 1255/2010,

22. detsember 2010,

milles sätestatakse Bosniast ja Hertsegoviinast, Horvaatiast, endisest Jugoslaavia Makedoonia vabariigist, Montenegrost, Serbiast ja Kosovost ( 2 ) pärit „baby beef”-toodete tariifikvootide üksikasjalikud rakenduseeskirjad

▼B







Artikkel 1

1. Ajavahemikuks 1. jaanuarist 31. detsembrini avatakse igal aastal järgmised tariifikvoodid:

a) 9 400 tonni Horvaatiast pärit „baby beef”-tooteid, väljendatud rümba massina;

b) 1 500 tonni Bosniast ja Hertsegoviinast pärit „baby beef”-tooteid, väljendatud rümba massina;

c) 1 650 tonni endisest Jugoslaavia Makedoonia Vabariigist pärit „baby beef”-tooteid, väljendatud rümba massina;

d) 8 700 tonni Serbiast pärit „baby beef”-tooteid, väljendatud rümba massina;

e) 800 tonni Montenegrost pärit „baby beef”-tooteid, väljendatud rümba massina;

▼M1

f) 475 tonni Kosovo ( 3 ) tolliterritooriumilt pärit „baby beef”-tooteid, väljendatud rümba massina;

▼M1

Esimeses lõigus osutatud kvootide järjekorranumbrid on vastavalt 09.4503, 09.4504, 09.4505, 09.4198, 09.4199 ja 09.4200.

▼B

Kõnealuste kvootide arvutamisel vastab 100 kg eluskaalu 50 kilogrammile rümba massile.

2. Lõikes 1 osutatud kvootide alusel kohaldatav tollimaks on 20 % väärtuselisest tollimaksust ja 20 % koguselisest tollimaksust, nagu on sätestatud ühises tollitariifistikus.

3. Lõikes 1 nimetatud kvootide piires imporditakse ainult teatavaid elusloomi ja teatavat liha, millele on osutatud Horvaatiaga sõlmitud stabiliseerimis- ja assotsiatsioonilepingu III lisas, endise Jugoslaavia Makedoonia Vabariigiga sõlmitud stabiliseerimis- ja assotsiatsioonilepingu III lisas, Montenegroga sõlmitud stabiliseerimis- ja assotsiatsioonilepingu II lisas, Bosnia ja Hertsegoviinaga sõlmitud vahelepingu II lisas ning Serbiaga sõlmitud vahelepingu II lisas ja mis kuuluvad järgmiste kombineeritud nomenklatuuri koodide alla:

— ex 0102 90 51 , ex 0102 90 59 , ex 0102 90 71 ja ex 0102 90 79 ,

— ex 0201 10 00 ja ex 0201 20 20 ,

— ex 0201 20 30 ,

— ex 0201 20 50 .

Artikkel 2

Kui käesolevas määruses ei ole sätestatud teisiti, kohaldatakse määruse (EÜ) nr 1301/2006 III peatüki ning määruste (EÜ) nr 376/2008 ja (EÜ) nr 382/2008 sätteid.

Artikkel 3

1. Litsentsitaotluste ja impordilitsentside lahtrisse 8 tuleb kanda päritoluriik ning „jah” vastuse korral tehakse lahtrisse rist. Litsentsiga kaasneb kohustus importida märgitud riigist.

Litsentsitaotluste ja impordilitsentside ja lahtrisse 20 tehakse üks I lisas loetletud kannetest.

2. Artikli 4 kohaselt koostatud autentsussertifikaadi originaal ja selle koopia esitatakse pädevale asutusele koos autentsussertifikaadiga seotud esimese impordilitsentsi taotlusega.

Autentsussertifikaate võib kasutada sellel märgitud koguse piires rohkem kui ühe impordilitsentsi väljaandmiseks. Kui sertifikaadi kohta väljastatakse rohkem kui üks litsents, tuleb pädeval asutusel:

a) teha autentsussertifikaadile märge määratud koguse kohta;

b) tagada, et kõnealuse sertifikaadi alusel väljastatavad impordilitsentsid antakse välja samal päeval.

3. Pädevad asutused võivad impordilitsentsid välja anda üksnes pärast veendumist, et kogu autentsussertifikaadil esitatud teave vastab igal nädalal komisjonilt asjaomase impordi kohta saadud teabele. Litsentsid antakse välja pärast seda viivitamata välja.

Artikkel 4

1. Kõigi artiklis 1 osutatud kvootide alusel toimuva impordi litsentsi taotlustega peab olema kaasas II lisas loetletud ekspordiriigi ametiasutuse väljastatud autentsussertifikaat, mis kinnitab, et kaubad on pärit kõnealusest riigist ning need vastavad kas Horvaatiaga sõlmitud stabiliseerimis- ja assotsiatsioonilepingu III lisas, endise Jugoslaavia Makedoonia Vabariigiga sõlmitud stabiliseerimis- ja assotsiatsioonilepingu III lisas, Montenegroga sõlmitud stabiliseerimis- ja assotsiatsioonilepingu II lisas. Bosnia ja Hertsegoviinaga sõlmitud vahelepingu II lisas või Serbiaga sõlmitud vahelepingu II lisas esitatud määratlusele.

2. Autentsussertifikaatide väljaandmisel vormistatakse üks originaaleksemplar ja kaks koopiat, mis trükitakse ja täidetakse ühes Euroopa Liidu ametlikus keeles vastavalt III–VII lisas esitatud näidistele asjaomase ekspordiriigi jaoks. Neid võib trükkida ja täita ka ekspordiriigi ametlikus keeles või ühes ametlikus keeles.

Selle liikmesriigi pädevad asutused, kus impordilitsentsi taotlus esitatakse, võivad nõuda sertifikaadi tõlke esitamist.

3. Originaalsertifikaat ja selle koopiad võivad olla trükitud või käsitsi kirjutatud. Viimasel juhul täidetakse need musta tindi ja trükitähtedega.

Sertifikaadi vormide mõõtmed on 210 × 297 mm. Kasutatava paberi kaal on vähemalt 40 g/m2. Originaal on valge, esimene koopia roosa ja teine koopia kollane.

4. Igal sertifikaadil on eraldi järjekorranumber, millele järgneb väljastava riigi nimi.

Koopiatel on sama järjekorranumber ja nimi kui originaalil.

5. Sertifikaadid kehtivad üksnes juhul, kui II lisas loetletud väljastav asutus on need nõuetekohaselt kinnitanud.

6. Sertifikaadid loetakse nõuetekohaselt kinnitatuks, kui neil on märgitud väljastamise kuupäev ja koht ning neil on väljastava asutuse tempel ja alla kirjutamiseks volitatud isiku või isikute allkiri.

Artikkel 5

1. II lisas loetletud väljaandvad asutused:

a) on asjaomase ekspordiriigi poolt väljaandva asutusena tunnustatud;

b) kohustuvad kontrollima sertifikaatide kandeid;

c) kohustuvad edastama komisjonile vähemalt kord nädalas kogu teabe, mis võimaldab kontrollida autentsussertifikaatide kandeid, eelkõige sertifikaadi numbrit, eksportijat, kaubasaajat, sihtriiki, toodet (elusloomad/liha), netomassi ja allkirjastamise kuupäeva.

2. Komisjon võib II lisa loetelu uuesti läbi vaadata, kui lõike 1 punktis a osutatud tingimust enam ei täideta, kui väljastav asutus ei suuda täita mõnda endale võetud kohustust või kui nimetatakse uus väljastav asutus.

Artikkel 6

Autentsussertifikaadid ja impordilitsentsid kehtivad kolm kuud alates nende väljastamise kuupäevast.

Artikkel 7

Asjaomased ekspordiriigid esitavad komisjonile nende väljastavate asutuste poolt kasutatavate templijäljendite näidised ja autentsussertifikaatide allkirjastamiseks volitatud isikute nimed ja allkirjad. Komisjon edastab kõnealuse teabe liikmesriikide pädevatele asutustele.

Artikkel 8

1. Erandina määruse (EÜ) nr 1301/2006 artikli 11 lõike 1 teisest lõigust teatavad liikmesriigid komisjonile:

a) hiljemalt järgmise aasta 28. veebruariks toodete kogused (sh koguste puudumise), mille kohta on eelneval imporditariifikvoodi perioodil väljastatud impordilitsentsid;

b) hiljemalt järgmise aasta 30. aprilliks tootekogused, mille kohta välja antud impordilitsentsi ei kasutatud või kasutati osaliselt, sealhulgas selliste koguste puudumise; kasutamata jäänud koguste saamiseks leitakse impordilitsentside tagaküljele märgitud koguste ja nende koguste vahe, mille jaoks litsentsid olid välja antud.

▼M2

2. Liikmesriigid teatavad komisjonile üksikasjalikud andmed tootekoguste kohta, mis on lastud vabasse ringlusse kooskõlas määruse (EÜ) nr 1301/2006 artikliga 4.

3. Lõikes 1 osutatud teave esitatakse kooskõlas komisjoni määrusega (EÜ) nr 792/2009 ( 4 ), kasutades määruse (EÜ) nr 382/2008 V lisas esitatud tootekategooriaid.

▼B

Artikkel 9

Käesolev määrus jõustub kolmandal päeval pärast selle avaldamist Euroopa Liidu Teatajas.

Määrust kohaldatakse alates 1. jaanuarist 2011.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Artikli 3 lõikes 1 osutatud kanded

Bulgaaria keeles : „Baby beef” (Регламент (ЕО) № 1255/2010)

hispaania keeles : „Baby beef” (Reglamento (UE) no 1255/2010)

tšehhi keeles : „Baby beef” (Nařízení (EU) č. 1255/2010)

taani keeles : „Baby beef” (Forordning (EU) nr. 1255/2010)

saksa keeles : „Baby beef” (Verordnung (EU) Nr. 1255/2010)

eesti keeles : „Baby beef” (Määrus (EL) nr 1255/2010)

kreeka keeles : „Baby beef” (Κανονισμός (ΕΕ) αριθ 1255/2010)

inglise keeles : „Baby beef” (Regulation (EU) No 1255/2010)

prantsuse keeles : „Baby beef” (Règlement (UE) no 1255/2010)

itaalia keeles : „Baby beef” (Regolamento (UE) n. 1255/2010)

läti keeles : „Baby beef” (Regula (ES) Nr. 1255/2010)

leedu keeles : „Baby beef” (Reglamentas (ES) Nr. 1255/2010)

ungari keeles : „Baby beef” (1255/2010/EU rendelet)

malta keeles : „Baby beef” (Regolament (UE) Nru 1255/2010)

hollandi keeles : „Baby beef” (Verordening (EU) nr 1255/2010)

poola keeles : „Baby beef” (Rozporządzenie (UE) nr 1255/2010)

portugali keeles : „Baby beef” (Regulamento (UE) no 1255/2010)

rumeenia keeles : „Baby beef” (Regulamentul (UE) nr. 1255/2010)

slovaki keeles : „Baby beef” (Nariadenie (EU) č. 1255/2010)

sloveeni keeles : „Baby beef” (Uredba (EU) št. 1255/2010)

soome keeles : „Baby beef” (Asetus (EU) N:o 1255/2010)

rootsi keeles : „Baby beef” (Förordning (EU) nr 1255/2010)









II LISA

Väljastav asutus:

— Horvaatia Vabariik: Croatian Agricultural Agency, Poljana Križevačka 185, 48260 Križevci, Horvaatia

— Bosnia ja Hertsegoviina:

— Endine Jugoslaavia Makedoonia Vabariik: Univerzitet Sv. Kiril I Metodij, Institut za hrana, Fakultet za veterinarna medicina, Lazar Pop-Trajkov 5–7, 1000 Skopje

— Serbia: Institute for Meat Hygiene and Technology, Kacanskog 13, Belgrad, Serbia.

— Montenegro: Veterinary Directorate, Bulevar Svetog Petra Cetinjskog br.9, 81000 Podgorica, Montenegro.

▼M1

— Kosovo ( 5 )

▼B









III LISA









IV LISA









V LISA









VI LISA









VII LISA

▼M1









VIIa LISA

►(1) M3

▼M2 —————